En 28-årig mand fra Mariager blev onsdag formiddag fremstillet i et grundlovsforhør ved retten i Aalborg. Han er sigtet for våbenbesiddelse og indbrud. Manden blev ved grundlovsforhøret fængslet i fire uger, oplyser anklager Kristina Frandsen. Manden er sigtet for at være i besiddelse af et oversavet jagtgevær med patroner, en  pumpgun og et haglgevær. Han er desuden sigter for et indbrud i Mariager Bibliotek d.en19. januar. Det er ifølge fjordavisen.nu overvågningsbilleder fra indbruddet i biblioteket, der har ført til anholdelsen. Billederne førte politiet på sporet af gerningsmanden, hvilket førte til en ransagning af mandens hjem. Den 28-årige mand erkender de faktiske omstændigheder, altså at der blev fundet våben i hans besiddelse, men han nægter sig skyldig i indbruddet. Manden er varetægtsfængslet i fire uger.

Opsummering:
En 28-årig mand blev onsdag fremstillet i grundlovsforhør sigtet for besiddelse af blandt andet et oversavet jagtgevær og for indbrud i et bibliotek.